  Майя Бывальцева Вуоно арын Удмуртиын вал вордонэз азинтонъя программаез кутскыны малпало. Элькунысь гурт возёсъя но сиён-юонъя министр Ольга Абрамова верамъя, ужкагаз вить арлы чаклаське. Со сярысь удысэтлэн пресс-службаез ивортэ. Милям чакламмыя, со 2019-тӥ арысен быдэсъяськыны кутскоз. Ми сое вить арлы дасяны малпаськом. Соя Удмурт Элькунын вал вордон удысын кластер кылдытэмын луоз Ольга Абрамова, Удмуртиысь гурт возёсъя но сиён-юонъя министрОльга Абрамовалэн кылъёсызъя, программа улсын генетикая, селекцияя, пудоез возён технологиос, валъёсты гурт возёсын кутон но выль сиён-юонъёс поттон ласянь ужанрадлык дасяны кулэ. «Валамон, ми валъёсты спортын кутон удысэз но палэнэ кельтыны ум быгатӥське, та ласянь милемлы нылпи спорт но, бадӟымъёслы чакламез но тунсыко, уката ик та удысын милям опыт люкамын ни», - пусйиз министр. Вал вордон удысэз азинтыны луонлыкъёсты валан вылысь та дыре ужась группа возёсъёсын юалляськон ортчытэ ни. Та удысын ужаны мылкыд карисьёслы коньдонэн юрттэт ӵектозы. Туннэ ми «Гурт интывылъёсты ялан азинтон» программая грантъёс сётӥськомы, со пӧлын вал вордон удысэз азинтон понна но. Мылкыд карисьёс вань ни. Та ужен вырыны грант басьтӥсьёс милям таяз арын вал Ольга Абрамова, Удмуртиысь гурт возёсъя но сиён-юонъя министрСо сяна, выль объектъёсты пуктон дыръя процент ставкаослы субсидиос висъяны чаклалозы. Кун юрттэтлэн быдӟалазэ пудо йыръя уз лыдъялэ, лыдэ басьтозы огъя пайдалыксэ. «Милем мерлык ласянь пайдалыкез кулэ, та удысын ӵектосъёсты быдэстонлэн коньдэтлы пайдалыкез, со гурт возёсын ваньбур поттонлы ватсэт мед сётоз», - валэктӥз Ольга Абрамова. Ватсалом, гурт возёслэсь та удыссэ куинь валтӥсь ӧръёсъя азинтозы: гурт возёсын кутон, кылсярысь, сӥль но кумыс поттон, нылпиослы но бадӟымъёслы спортын, шутэтсконын.  Тегъёс: Ижкар Удмуртия гуртвозёс валъёс ОльгаАбрамова  